แน่นอกซ้ายบริเวณลิ้นปี่บ้างหน้าอกบริเวณนมบ้าง เรอบ่อยมาก แน่นท้อง ถ่ายมีสีคล้ำ มีเสมหะ คันคอ ไอ
สวัสดีค่ะ อาการแน่นอกซ้าย เรอบ่อย คันคอ นั้น อาจจะเกิดจากการมีกรดไหลย้อน มีกระเพาะอาหารอักเสบ/แผลในกระเพาะอาหาร อาหารเป็นพิษ เนื้องอกในหลอดอาหารหรือกระเพาะอาหารเป็นต้นโดยอาจมีแผลในกระเพาะอาหาร ที่ทำให้เลือดออกมาในทางเดินอาหาร ส่งผลให้อุจจาระมีสีคล้ำผิดปกติหรือสีดำยางมะตอยได้ ซึ่งอาจเป็นสัญญาณอันตราย ที่ควรจะรีบไปพบแพทย์ค่ะเบื้องต้นควรงดรับประทานอาหารมื้อใหญ่ๆ งดรับประทานอาหารรสจัด ของมัน ของทอด รับประทานอาหารให้ตรงเวลา ไม่ควรเข้านอนทันทีหลังรับประทานอาหาร และการใช้ยาลดกรดซึ่งช่วยบรรเทาอาการของโรคควรใช้ภายใต้การดูแลของแพทย์ค่ะ